CELEX: 32001R2579
Language: sk
Date: 2001-12-27
Title: Nariadenie Komisie (ES) č. 2579/2001 z 27. decembra 2001, ktorým sa po tretíkrát mení a dopĺňa nariadenie (ES) č. 1209/2001 stanovujúce výnimky z nariadenia (ES) č. 562/2000 o podrobných pravidlách na uplatňovanie nariadenia Rady (ES) č. 1254/1999, pokiaľ ide o nákup hovädzieho mäsa

Dôležité právne oznámenie

|

32001R2579

Úradný vestník L 344 , 28/12/2001 S. 0068 - 0069

		Nariadenie Komisie (ES) č. 2579/2001z 27. decembra 2001,ktorým sa po tretíkrát mení a dopĺňa nariadenie (ES) č. 1209/2001 stanovujúce výnimky z nariadenia (ES) č. 562/2000 o podrobných pravidlách na uplatňovanie nariadenia Rady (ES) č. 1254/1999, pokiaľ ide o nákup hovädzieho mäsaKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením Komisie (ES) č. 2345/2001 [2], najmä na jeho články 38 ods. 2 a 47 ods. 8,keďže:(1) Nariadenie Komisie (ES) č. 1209/2001 [3], v znení nariadenia (ES) č. 1922/2001 [4], zavádza viacero výnimiek z nariadenia Komisie (ES) č. 562/2000 [5], naposledy zmeneného a doplneného nariadením (ES) č. 1564/2001 [6], s cieľom riešiť mimoriadnu situáciu na trhu, spôsobenú okolnosťami spojenými s bovinnou spongiformnou encefalopatiou (BSE) a následným vypuknutím slintačky a krívačky.(2) Trh je stále narušený a ceny značne poklesli. Okrem toho, nárast produkcie, ktorý sa plánoval v prvom štvrťroku 2002, v dôsledku čoho sa odložilo zabíjanie zvierat chovaných v súčasnosti na farmách, môže tiež viesť k ďalšiemu poklesu cien pri určitých kategóriách hovädzieho dobytka. Je preto potrebné, aby výnimky uvádzané v nariadení (ES) č. 1209/2001 platili aj v prvom štvrťroku 2002 a súčasne je potrebné vykonať určité úpravy.(3) Osobitná prémia uvedená v článku 4 nariadenia (ES) č. 1254/1999 sa v roku 2002 u juncov zvýši z 136 na 150 EUR. Z toho vyplýva, že toto zvýšenie je potrebné tiež zohľadniť pri znížení ceny (za jatočnú polovicu) hovädzieho dobytka v predvýkrme (odstavené teľatá).(4) Nariadenie (ES) č. 1209/2001 je preto potrebné následne tiež upraviť.(5) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,PRIJALA TOTO NARIADENIE:Článok 1Nariadenie (ES) č. 1209/2001 sa mení a dopĺňa takto:1. Článok 1 sa mení a dopĺňa takto:a) odsek 3 sa nahrádza takto:"3. Bez ohľadu na článok 4 ods. 2 nariadenia (ES) č. 562/2000 najväčšia hmotnosť jatočných tiel uvádzaných v nariadení je:- 380 kg v prvých troch výberových konaniach v prvom štvrťroku 2002, a- 370 kg v posledných dvoch výberových konaniach v prvom štvrťroku 2002.Možno však nakúpiť jatočné telá s väčšou hmotnosťou. V takom prípade nebude zaplatená nákupná cena vyššia ako cena za túto najväčšiu hmotnosť alebo v prípade predných štvrtí nebude zaplatená nákupná cena vyššia ako 40 % ceny za najväčšiu povolenú hmotnosť.";b) odsek 4 sa nahrádza takto:"4. Bez ohľadu na článok 16 ods. 2 nariadenia (ES) č. 562/2000:- dodacia lehota pri druhom a piatom výberovom konaní v prvom štvrťroku 2002 je 24 kalendárnych dní.";c) číslo "68" v druhej vete tretej zarážky odseku 7 sa nahrádza číslom "75".2. Druhý odsek článku 2 sa nahrádza takto:"Vzťahuje sa na výberové konania uskutočnené počas prvého štvrťroku 2002."Článok 2Toto nariadenie nadobúda účinnosť tretím dňom od jeho uverejnenia v Úradnom vestníku Európskych spoločenstiev.Bude sa uplatňovať od 1. januára 2002.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 27. decembra 2001Za KomisiuFranz Fischlerčlen Komisie[1] Ú. v. ES L 160, 26.6.1999, s. 21.[2] Ú. v. ES L 315, 1.12.2001, s. 29.[3] Ú. v. ES L 165, 21.6.2001, s. 15.[4] Ú. v. ES L 261, 29.9.2001, s. 52.[5] Ú. v. ES L 68, 16.3.2000, s. 22.[6] Ú. v. ES L 208, 1.8.2001, s. 14.--------------------------------------------------